Traktor xaskashi. Traktor xaskashı — traktor yordamida agregatlar uchun moʻljallangan qishloq xoʻjaligi texnikasi. Agregatlash usuliga koʻra, oʻrnatilgan, yarim oʻrnatilgan va tortmali turlarda boʻladi Quyidagilarga boʻlinadi: Rotorli xaskashlar. Rotorli xaskashlar eng qimmati hisoblanadi. Ular vallarga pichanni oʻtlatish va oʻrash uchun moʻljallangan e . RTX-6 rotorli xaskashı oʻtlarni vallarga oʻrash, titish, agʻdarish va vallarni yoyish uchun moʻljallangan. Mazkur xaskash ikki rotordan, ikki gʻildirakli shassidan, koʻndalang elementdan, tortish-tirkamali qurilmadan va vallarni hosil qiluvchi qalqonlardan iborat. Rotor qobiq, tishli uzatma va xaskashchalar bilan jihozlangan xivichlardan iborat. Ish paytida rotorlar bir-biriga qarab aylanadi, xaskashlar rotor bilan birgalikda oʻz oʻqi atrofida aylanadi. Xaskash tutqichining kengligi 6 m boʻlib, ish tezligi 12 km/soatgacha yetadi. Gʻildirak-barmoqli xaskash. GʻBX-6 gʻildirak-barmoqli xaskashlardan oʻtlarni titish, pichanni vallarga oʻrash, vallarni agʻdarish uchun foydalaniladi. Carmoq gʻildiraklar xaskashning ishchi organlari hisoblanadi. Ular spitsalarga biriktirilgan halqalar va obodlardan iborat. Prujinali tishlar halqaga biriktirilgan. Gʻildiraklar tishlarning oʻzaro birikishi tufayli aylanadi. Oʻng va chap seksiyalari bir-biriga shatak bilan bogʻlangan. Pichanni oʻrash uchun vallar seksiyalari harakat yoʻnalishiga burchak ostida oʻrnatiladi, shunda ular bir-biriga birikadi. Pichanni titish uchun seksiyalar bir-biridan ajralib turadigan tarzda oʻrnatiladi. Vallarni agʻdarish uchun esa birgina seksiya qoʻllanadi . Koʻndalang xaskash. Koʻndalang xaskash pichanni oʻrashga moʻljallangan. Ular eng arzoni hisoblanadi . Koʻndalang xaskashlardan hosil qilingan vallar, agregatning harakat yoʻnalishi boʻylab joylashgan . KX-14 koʻndalang xaskashlari poʻlat prujina tishlari bilan jihozlangan. Pastki uchi yassilangan va uchli boʻlib, yuqori uchi halqaga egilib, toʻsiqga duch kelganda, tishi bukiladi.